Чонбък Хюндай Моторс (на корейски 전북 현대 모터스 FC) е професионален футболен отбор от Чонбък, Чъла-Пукто, Южна Корея. „Чонбък“ печели за първи път първенството на Южна Корея през 2009, а през 2006 печели Шампионската лига на Азия, като става първият отбор печелил континентална титла без да е печелил домашна. Става и първият клуб от източна Азия спечелвал шампионската лига на Азия в сегашния и формат, за последно променен през 2003. Отборът е един от двата отбора печелили повече от веднъж купата на Корейската футболна асоциация (печелят я през 2000, 2003 и 2005). Цветът на клуба е зелен, какъвто е цветът и на провинция Чонбък. От 2002 играе на над 43 хилядния стадион „Чонбък Уърлд Къп“ построен специално за Световното първенство по футбол 2002. Прякорът на стадиона е „Крепостта Чонбък“.